ISIGIDIMI SAMAXOSA, DECEMBER 1, 1873. 7

BZAPESHEYA.

Inkosi yase Persia ngoku iselibuye yagoduka. Kuvakala ukuba inxamele ukungenisa ezweni layo izinto ezininzi ezintsha, nokuguqula imiteto etile ebiko ngapambili.

Unyana ka Victoria, omncinane kutiwa uya kutshata ngo January ozayo E-St. Petersburg ikomkulu lase Russia.

Ityala lika Tichborne lisatetwa. Lomfo ubanga ilifa usafuna amanqina okubonisa ukuba uyindli lifa okwenene.

U-Dr. Livingstone kuko amareokuba usingisa ngakolunxweme lungase ntshona-langa E-Africa.

U-Sib Samvel Baker owaye nyuse I-Nile enxamele ukuncipisa umsebenzi wokutengisa amakoboka ngoku ubuyele ekaya E-England.

Imfazwe yase Ashantee.—Kutiwa iyalungi- selelwa kunene E-England. Okwezi njanga ama Ashantee ebengekenzinto ngenxa yokuba ezi zinyanga zemvula. Anemikosi emitatu; emibini iselekumhlaba wa Mangesi, omnye ubuse ngakomkulu.

IZINTO NGEZINTO.

Amanzi-abomvu.—Esisifo sisenamandla kakulu ezinkomeni E-Natal.

Inkumbi ziyanconywa E-Burghersdorp, nakuwo onke lomacala.

Ucingo.—I-Government yase Free State ivumile ukuba ucingo lunyatele emhlabeni wayo.

U-Pbesident Burger wase Transvaal kutiwa asikuko nokuba uyafa.

Ubusela.—Kubonakala ukuba bukulile ubusela ngoku, bayakala kumacalana onke.

Indlela zenqwelo zomlilo.—Kusand’ ukufi- ka imikombe emine evela pesheya itwele izinto zokwenza indlela zenqwelo zomlilo.

Ozibuleleyo.—Umfo abati ngu Chapman uzi- dubule ngokwake kufupi nase Maritzburg. Asikaziwa isizatu sokuba enjenjalo.

Owenzakeleyo.—E-Rini umntu omhlope we- nzakaliswe yinkomo ngangokude kungabiko temba lokuba wobuya apile.

Kwele Diamond liya lincipa ngokuncipa inani labantu, ngenxa yamagqiza emkayo ukuya kwele Golide.

Umcancato.—Seluqaliwe ukwenziwa umcanca- to okulomlambo kutiwa yi Bushmans River, opakati kwe Bayi ne Rini.

Inkomo zokuxela ngoku ixabiso lazo linyukile. Enye E-Qonce ide yadla £17 10, noko ibe inkulu ityebile.

Kwela Batembu.—Kuvakala ukuba U-Gwa- diso ubaxalisile aba Tembu ngokubabela impahla zabo. Ezisindayo zezase sikolweni kupela.

Ingozi yenqwelo.—Umfo otile ontsundu usand’ ukunyatelwa yinqwelo esifubeni xa angase Bothashill. Ibete wafa kwangoko.

E-Monti umntu ontsundu owayenikwe ityala lokubulala umfazi wake ukululwe ebubanjweni ngokuti kungabiko nyaniso zisemhlotsheni zokumalamanisa netyala lake.

Obileyo.—Omnye wababalelani betu uti, Hau linikwe unyaka etolongweni yase Cradock ngoku- suke litengise ihashe, nesali, netuma, ezompahla zizezenkosi yalo.

Umbane.—E-Humansdorp ngokunye koku ku- duduma kube kusand’ ukubako, umbane ubete wabulala inkomo ezilitoba. Kuko nomfazi wase Ncwazi obetwe nguwo noko ungambulalanga.

E-Fort Beaufort kuko umfo ontsundu osand’ ukubanjwa, enikwa ityala lokubulala. Kube kute inani labantsun du lamana ukutukana lingati liyadlala lada lasuka lalwa, kwazake kwako obulawayo.

Obulele omnye.—Umfo abati ngu Andries wase Beaufort West usand’ ukubulawa ; kutanda- tyuzelwa ukuba ubulewe sicaka abesebenza kunye naso.

Olunywe yinyoka.—Umntu ontsundu usand’ ukulunywa yinyoka E-Bayi, wafa kwangalo mini. Kutiwa asikuko nokuba zininzi inyoka kulomacala nonyaka nje.

Inqakaqa.—Abantu esasite bane nqakaqa E- Wynberg ngase Kapa, kuvakala ukuba bayapila bonke. Baza kubehle bacitakale emnqubeni wabo ukuba akuko bambi ibahlileyo.

Intengo.—E-Burghersdorp, emhlabeni ka Mr. J. Smit kuya kutengiswa ngo 14 ka January oza­yo ; igusha ezi 1,000, amahashe ali 14, inkomo ezi 10, nezinye izinto.

Aba vela Pesheya.—Kulindeleke ukuba kufike amawaka amatatu (3000) abantu abamhlope abavela pesheya, bafike apa pambi kwe Kristmas. Bazela ukuza kusebenza ekumbiweni kwendlela neminye imisebenzi.

Amahashe entengo.—E-Queenstown ngomhla we 9 ka December, kuya kutengiswa umhlambi omkulu wamahashe avela kwelipezulu. Kobako namahashekazi amahle angamashumi amabini anesihlanu.

E-Natal umfo abati ngu Mr. Carpenter, umgcini we Hotel, usand’ ukudliwa £10, ngokusuke atengise utywala kumntu ontsundu. Woti ukuba ubuye wayipinda lonto mhlaumbi abe setolongweni esebenza nzima inyanga ezintandatu.

Intengo E-Somerset.—Ngomhla 20 ka Janu­ary ozayo kuya kutengiswa igusha ezi 2,200, iseyibokwe ezi 600, inkomo ezi 100, izipani zenkabi ezi 20, amahashekazi amane, amahashe enqwelana amabini, nezinye izinto ezingati ziziswe ngalo mini.

E-Bayi kusand’ ukubako inxabano pakati kwa Besutu nama Mfengu. Iqale ngokuti I-Mfengu etile ku Msutu, wena “ uyinkwenkwe.” Ite lontwana incinane kangako yabangela ukuba kude kupume into eninzi kumacala omabini. Ukuba kungacedi amadindala akwazeki ebe kuya kuba kuko.

Ukubalela kwelanga.—Abantu bebelilango- kubalela kwelanga kumacalana onke E-Koloni. Asikuko nokuba ibe ninzi imfuyo efileyo ngenxa yelanga. Kwiremente ezitile kube kuko imitandazo yokucela imvula ku Somandla, ke uyipendule lomitandazo. Kufike imvula etandekayo. Ixesha lokulima alikadluli kwezinye izinto, kengoko akuko ungayi kubulela. Intlotyana zonke zokudla zinqabe kanye ngoku. Apa E- Dikeni inxowa yomgubo izi £3; kwezinye indawo ingapezulu.

Elusutu.—Kutiwa abantsundu kona baya beyiqonda ngakumbi imfundo, nokuyitanda kwabo kuyakula. Ekuviweni kwe Institution yase Morijah, okube kuko ngo 30 ka September, baba baninzi abantsundu abeza kupulapula kuko ne nkosi U-Letsei. Abafundisi bakona balila kwangesi sikalazo sikoyo nalapa, sokuba abazali ababa yeki xesha laneleyo abantwana, ukuze bazuze imfundo enobom. Mhlaumbi yopela lonto abantu bakuyiqonda into eyiyo imfundo.

Emampondweni.—Kuvakala ukuba U-Ndamasi akavumanga ukuza ku Mr. Orpen, ukuza kupendulela ivenkile yomntu omhlope eyahlutwa im­pahla yatshiswa ngabantu baka Ndamasi, oko babe siyakulwa no Mhlontlo U-Ndamasi uti ufna ukubuya aye kumngenela U-Mhlontlo. noko selezinikele kuma Ngesi. U-Mr. Orpen ufumene imvumelo yokumohlwaya U-Ndamasi ngezo zizatu eyizuzaku Sir Henry Barkly. Bekuse kucelwe no Adam Koko ukuze ancedise watembisa ukuba wokupa amadoda ama 3000. Akukabiko nto yenziweyo kodwa amadoda lawo selehleli elungile.

U-Mankorana, inkosi yama Batlapins, ucele uncedo ku Sir Henry Barkly, ukuba ancedise kumfo abati ngu Smith, obanjwe emhlabeni ka Mankorana ngama Bulu. Inkosi zalomacala zilinga ngako konke ezinako ukuwatintela ama Bulu ase Transvaal, ukuba angamane ehluta umhlaba wabanye abantu; zilangazelela ukuba ude ucandwe kakuhle umda ekukade kupikiswene ngawo.

IMALI EYAMKELWEYO IBATALELA ISIGIDIMI NGA LENYANGA EDLU- LEYO.

Rev. W. Davis, Shawbury ... £200 Mr. Halley, Natal ... ... 12 0

Rev. D. Eva, Natal ... ... 10 0

Mr. F. Schermbrucker, K. W. T. ... 10 0

Lord Bishop of Graham’s Town ... 100

Inspector Wright, King W. T. ... 100

Mr. S. Gasa, Heald Town ... 0 10 4

„ P. Campbell, Macfarlane ... 0 9 9

„ J. Laing, Elands Post ... 0 9 0

„ J. Kondile, Graham’s Town ... 080

„ Kalipe, Tsomo ... ... 0 8 0

„ Labane, Tsomo ... ... 0 8 0

„ Kihlane, Tsomo ... ... 0 8 0

„ Andries Mpaka, Tsomo ... 080

„ Abel Mtokoti, Tsomo ... 080

„ Mtonzi, Tsomo ... ... 0 8 0

„ D. Bululu, Tsomo ... ... 0 8 0

„ Kolose Makalima, Tsomo ... 0 8 0

„ Fingoe Sisiland, Tsomo ... 0 8 0

„ Barnabas Sofuta, Tsomo ... 0 8 0

„ Silas Mvunyiswa, Tsomo ... 080

„ Yawa, Tsomo ... ... 0 8 0

„ Tom Gwendu, Tsomo ... 0 8 0

„ K. Guido, Elands Post ... 0 7 0

„ Cuham, King William’s Town 0 4 0

„ E. Stoffles, do. ... 0 4 0

„ R. C. Smith, Pondoland ... 0 4 0

„ Mashologo, Burnshill ... 0 5 0

„ D. Sakuba, Heald Town ... 0 4 0

„ J. Tontelo, Elands Post ... 040

Mrs. Barker, Natal ... ... 0 4 0

Rev. Mr. Dower, Natal ... ... 0 4 0

Mr. Hall, Natal ... ... 0 4 0

„ Hancock, Natal ... ... 0 4 0

Rev. Mr. Posselt, Natal ... ... 0 4 0

„ Mr. Rood, Natal ... ... 0 4 0

„ Mr. C. Scott, Natal... ... 0 4 0

„ T. Kirkby, King Wm’s Town... 0 4 0

„ Mr. W. Murray, Nomansland 0 4 0

Mrs. Rudolph, Natal ... ... 0 4 0

Mr. W. Scott, Natal ... ... 0 4 0

„ J. Tehan, Natal ... ... 0 4 0

„ Umdungazwe, Natal ... 0 4 0

„ Walton, Natal ... ... 0 4 0

„ R. Craig, Burnshill ... ... 0 4 0

Rev. Mr. Buckenham, Aliwal N. ... 0 4 0

Mr. John Oliphant, Jansenville ... 0 4 0

„ W. Biggs, England ... ... 0 4 0

Rev. W. Sigenu, Tsomo ... ... 0 4 0

Mr. Jantyi Gcingca, Tsomo ... 0 4 0

„ Scott, Lovedale ... ... 0 3 0

* Xedji, Knapps Hope ... 0 3 0

Mrs. Low, Alice ... ... 0 3 0

Mr. January Jacobus, Tsomo ... 0 2 0

* Jeremiah Masingata, Falconer... 0 10
* Ntshona, Graham’s Town ... 0 10